Arvo Ratassepp oli 1950ndate teisest poolest saati väga hinnatud nii koorijuhi, pedagoogi, helilooja kui vaimuliidrina. Laulupidude üldjuhina hoomas Ratassepp täielikku ülevaadet kooride tegutsemisvõimalustest ja repertuaarivalikutest. Uute ideede väsimatu genereerijana oli just tema see, kelle koorid hakkasid esimestena esitama temaatilisi kavu (see traditsioon kestab tänaseni), ta kirjutas ise kooridele laule ja oli vaimustunud uutest väljendusvahenditest, millega ta ise ja tema kaasaegsed (Tormis, Veevo, Naissoo jt) oma teoseid kirjutasid.
#000003
Arvo Ratassepp oli võimsate kooride sünni juures – tema eestvedamisel loodi Tallinna Kammerkoor (1962) ning Teaduste Akadeemia Meeskoor (1958) ja Teaduste Akadeemia Naiskoor (1959). Nende kollektiivide esituses hakkas meie kontserdisaalides esimesena kõlama kaasaegne muusika, samuti lauldi vanamuusikat ning kahe Teaduste Akadeemia kollektiivi ühendamisel esitati edukalt ka suurvorme.
#000004
Klassikaraadios saates “Delta” rääkis Andrus Siimon, et RAM on alguspäevadest saati olnud paljudele Eesti meeskooridele suur eeskuju ning oma olemasoluga sütitanud heliloojaid sellele kooriliigile kirjutama, samuti soodustas RAMi menu omal ajal üle kogu Eesti meeskooride teket.
#000007
“Meeskoorimuusikat on väga palju, kuigi Eesti heliloojate seas see kooriliik praegu kõige populaarsem ei ole,” tõdes Siimon.
#000008